2008. aasta lähenemisaruandest alates on eelarveolukord enamikus riikides märgatavalt halvenenud, kajastades peamiselt väga ebasoodsaid makromajandustingimusi. Bulgaarias, Tšehhi Vabariigis, Lätis,  Leedus, Ungaris, Poolas ja Rumeenias ületas eelarve puudujäägi suhe SKPsse 2009. aastal 3%list kontrollväärtust. Euroopa Komisjon algatab ülemäärase eelarvepuudujäägi menetluse Bulgaaria suhtes, ülejäänud kuue riigi suhtes kehtib ELi Nõukogu otsus ülemäärase eelarvepuudujäägi olemasolu kohta. 2009. aastal olid vaid Eesti ja Rootsi eelarve puudujäägid kontrollväärtusest väiksemad.